b'\n_START_ARTICLE_\nAnna Monta\xc3\xb1ana i Gimeno\n_START_SECTION_\nTraject\xc3\xb2ria esportiva\n_START_PARAGRAPH_\nDespr\xc3\xa9s de passar per les categories base de "Popular Juguetes Godella" i debutar a la m\xc3\xa0xima competici\xc3\xb3 nacional, en la temporada 1998-99 va signar per Val\xc3\xa8ncia I.B.F, club nou que buscava donar el salt a la m\xc3\xa0xima competici\xc3\xb3 nacional. Va romandre dos anys entrenant i compaginant-ho amb els estudis d\'Administraci\xc3\xb3 i direcci\xc3\xb3 d\'empreses a la Universitat de Val\xc3\xa8ncia. En la segona temporada gaireb\xc3\xa9 ho aconsegueixen, per\xc3\xb2 en la fase d\'ascens finalment no va poder ser i es van quedar en Lliga Femenina 2. Monta\xc3\xb1ana va acabar com a m\xc3\xa0xima anotadora del torneig d\'ascens disputat a Irun i va sortir del club._NEWLINE_Aix\xc3\xad doncs, la seg\xc3\xbcent temporada va fitxar per Salamanca Halc\xc3\xb3n Viatges. All\xc3\xad va coincidir amb un grup joves jugadores (Elisa Aguilar, Amaya Valdemoro, Elsa Donaire...) que van arribar a disputar la Final de la Copa de la Reina enfront del Celta Banco Sime\xc3\xb3n._NEWLINE_De la m\xc3\xa0 d\'Elisa Aguilar, va creuar l\'oce\xc3\xa0 per enrolar-se en l\'aventura americana. Des de 2001 i fins a 2005 va cursar la carrera d\'Administraci\xc3\xb3 i M\xc3\xa0rqueting a la Universitat de George Washington. All\xc3\xad va poder compaginar els seus estudis amb el b\xc3\xa0squet i va quallar quatre fant\xc3\xa0stiques temporades. En el seu primer any va ser inclosa en el quintet inicial rookie de la Confer\xc3\xa8ncia A-10. En el 2003 va aconseguir el t\xc3\xadtol de Confer\xc3\xa8ncia Atlantic-10. Les dues \xc3\xbaltimes temporades va ser inclosa en el quintet ideal de la Confer\xc3\xa8ncia A-10, a m\xc3\xa9s de ser nomenada 3 Vegades All A-10 Conference (Millor jugadora de la confer\xc3\xa8ncia). En 2005 va obtenir "All American Honorable mention". Al final va acabar el seu periple nord-americ\xc3\xa0 sent l\'\xc3\xbanica jugadora de la hist\xc3\xb2ria de la Universitat a superar els 1.000 punts, 500 rebots i 400 assist\xc3\xa8ncies._NEWLINE_Tot a\xc3\xa7\xc3\xb2 va fer que torn\xc3\xa9s a casa el 2005, fitxant per l\'equip Ros Casares Val\xc3\xa8ncia. Despr\xc3\xa9s d\'una temporada bastant irregular va aconseguir un subcampionat de Copa de la Reina. A la temporada seg\xc3\xbcent va passar a les files de l\'equip "Perfumerias Avenida", de Salamanca, etern rival i club en el qual romandria des de 2006 fins a 2008. En la seva primera temporada va romandre a les portes dels 3 t\xc3\xadtols nacionals en una dura pugna amb el conjunt valenci\xc3\xa0. Aix\xc3\xad doncs va acabar l\'any del subcampionat, de Supercopa, de Copa de la Reina i de Lliga Femenina._NEWLINE_En la seg\xc3\xbcent temporada, Anna Monta\xc3\xb1ana va agafar protagonisme dins de l\'equip, acabant l\'any com a subcampiona de Supercopa i de Lliga femenina. Aquest any li van arribar els reconeixements personals al seu bon treball. Va ser nomenada millor jugadora nacional de la Lliga, inclosa al quintet ideal i cinquena millor jugadora Fibaeurope de 2007._NEWLINE_L\'agost de 2014, despr\xc3\xa9s de jugar amb el Cavigal Nice Basket en la temporada anterior, Anna torna de nou al Perfumeries Avenida. En finalitzar aquesta temporada, el 27 d\'abril de 2014 anunciava la seva retirada del b\xc3\xa0squet professional.\n_START_SECTION_\nSelecci\xc3\xb3 espanyola\n_START_PARAGRAPH_\nAnna Monta\xc3\xb1ana va guanyar la medalla d\'Or de l\'Eurobasket sub18 de 1998 disputat a Turquia. En l\'estiu de 2000 van intentar seguir amb la supremacia europea per\xc3\xb2 el combinat nacional no va poder passar del cinqu\xc3\xa8 lloc a l\'Eurobasket sub20 d\'Eslov\xc3\xa0quia._NEWLINE_Despr\xc3\xa9s d\'estar absent de la selecci\xc3\xb3 durant els quatre anys que va estar als Estats Units, en 2005 va tornar. Va debutar amb la selecci\xc3\xb3 S\xc3\xa8nior B disputant els Jocs del Mediterrani d\'Almeria i es va penjar la medalla de bronze. Aquesta irrupci\xc3\xb3 li va valer perqu\xc3\xa8 la selecci\xc3\xb3 absoluta la convoqu\xc3\xa9s per a l\'Eurobasket 2005 que es disputaria a Turquia. A\xc3\xa7\xc3\xb2 li va valer per a contribuir al fet que el combinat nacional s\'alc\xc3\xa9s amb el bronze. Aquesta medalla classificava a Espanya directament pel Mundobasket 2006 del Brasil. En 2006 va disputar el Mundobasket acabant el torneig en 8a posici\xc3\xb3._NEWLINE_El 2007 es va al\xc3\xa7ar amb la plata en Eurobasket d\'It\xc3\xa0lia en una final contra R\xc3\xbassia. Amb la seva aportaci\xc3\xb3, la selecci\xc3\xb3 espanyola femenina de b\xc3\xa0squet va rebre el Premi de la Generalitat Valenciana dels Esports._NEWLINE_En 2008 i despr\xc3\xa9s de classificar-se brillantment en el preol\xc3\xadmpic de Madrid, va jugar els seus primers Jocs Ol\xc3\xadmpics, a Beijing 2008. La selecci\xc3\xb3 va acabar en cinquena posici\xc3\xb3 despr\xc3\xa9s de perdre de nou en quarts de final contra R\xc3\xbassia. Monta\xc3\xb1ana va acabar la cita ol\xc3\xadmpica com la millor de l\'equip i una de les millors del torneig._NEWLINE_El 2009, va aconseguir la medalla de bronze en l\'Eurobasket de Let\xc3\xb2nia. Anna va acabar com la tercera m\xc3\xa0xima anotadora de la cita europea. El 2010 va aconseguir la medalla de bronze al Mundial de la Rep\xc3\xbablica Txeca. A l\'abril de 2015 anunciava la seva retirada.\n_START_SECTION_\nTraject\xc3\xb2ria professional\n_START_PARAGRAPH_\nEl 2018 es convertix en la primera dona entrenadora de l\'ACB, sent entrenadora ajudant del Fuenlabrada.'